પુત્રીનાં મોતના સમાચાર સાંભળતા જ બીસુભાઈની અને તેના પત્નીની તબિયત લથડતાં બંન્નેને સારવાર લેવી પડી હતી. તેમ છતાં મહામહેનતે વતન ભંગડા બંન્ને પહોંચ્યા હતા. પરંતુ અહિ પહોંચતા પુત્રીને અગ્નિદાહ દેવાઈ ગયો હતો. પૂનમને વિદેશ ન જવા સમજાવવા છતાં તે માની ન હતી. બાદમાં તેણે અમારી જાણ બહાર ઝેરી દવા પી લીધાનું પુત્રોએ જણાવ્યું હતુ. ત્યારે મને જાણમાં આવેલી વાત મુજબ, પુત્રીના પ્રેમ પ્રકરણને કારણે બંન્ને પુત્રો નારાજ હોઈ તેને કારણે જ પુત્રીનું અપહરણ કરી બળજબરીથી ઝેરી દવા પીવડાવી મોત નિપજાવ્યું છે.